stanford-oval/wikipedia huggingface dataset:
Bayram Şit

| Mitalit | Mitalit | Mitalit |  |
| --- | --- | --- | --- |
|  Şit Helsingin kesäolympialaisissa 1952. |  Şit Helsingin kesäolympialaisissa 1952. |  Şit Helsingin kesäolympialaisissa 1952. |  |
Maa:   Turkki
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 62 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Tokio 1954 | 62 kg |  |
Bayram Şit (1930 – 29. toukokuuta 2019 Ankara) oli turkkilainen vapaapainija ja olympiavoittaja.
Şit voitti Helsingin kesäolympialaisissa 1952 kultaa vapaapainin sarjassa alle 62 kg. Hän voitti kuudesta vastustajastaan kolme selätyksellä ja kolme pisteillä. Hopeamitalisti Nasser Givehchi hävisi pistein 3–0 ja pronssimitalisti Josiah Henson selätyksellä ajassa 9.20. Tokion MM-kilpailuissa 1954 Şit saavutti hopeaa isäntämaan Shōzō Sasaharan takana. Melbournen kesäolympialaisissa 1956 Şit sijoittui neljänneksi hävittyään kultaa sittemmin voittaneelle Sasaharalle pistein 3–0 ja voitettuaan kolme muuta vastustajaansa joista yhden selätyksellä.
Painijanuransa jälkeen Şit muun muassa työskenteli valmentajana Ranskassa. Hän kuoli ankaralaisessa sairaalassa 89-vuotiaana 29. toukokuuta 2019.
Saavutuksia

Olympiakultaa Helsingissä 1952 (vapaapaini, sarja 62 kg)
MM-hopeaa  Tokiossa 1954 (vapaapaini, sarja 62 kg)
Chilendelfiini

| Chilendelfiini |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Kirjodelfiinit Cephalorhynchus
Laji::  eutropia
Kaksiosainen nimi
 Cephalorhynchus eutropia  Gray, 1846 
Infobox OKNimi-testi OKIUCN-testi OK: 
Chilendelfiini (Cephalorhynchus eutropia) on yksi neljästä kirjodelfiineihin kuuluvasta delfiinistä. Niiden kokonaislukumäärän arvellaan olevan vain muutamia tuhansia, mutta havaintoja tehdään niin vähän, että arvio on hyvin epävarma.
Chilendelfiinin kuono ei juuri erotu muusta päästä. Sillä on pyöreät rintaevät ja suhteessa suuri selkäevä. Kurkun yli kulkee tumma raita rintaevästä toiseen. Chilendelfiini kasvaa noin 1,7 m pitkäksi ja painaa 60 kiloa.
Chilendelfiiniä on tavattu vain Chilen rannikolla 30. leveyspiirin ja Kap Hornin (56°S) välillä, sekä Etelä-Amerikan eteläkärjessä. Muiden saman suvun delfiinien tapaan se pysyttelee matalissa rannikkovesissä, etenkin jokisuilla.
Aiheesta muualla

Laji.fi: Chilendelfiini (Cephalorhynchus eutropia)
ITIS: Cephalorhynchus eutropia (englanniksi)
University of Michigan, Animal Diversity Web (ADW): Cephalorhynchus eutropia, black dolphin (englanniksi)
Food and Agriculture Organization of the United Nations (FAO): Cephalorhynchus eutropia (englanniksi)
Bernard Franklin

| Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Mitalit> Maa:   Yhdistynyt kuningaskunta.Miesten voimistelu. Olympialaiset  | Maa:   Yhdistynyt kuningaskunta> Miesten voimistelu. |
| --- | --- | --- | --- |
|  Pronssia | Tukholma 1912 | joukkuekilpailu |  |
Bernard Wallis Franklin (10. marraskuuta 1889 Lontoo – 2. tammikuuta 1937 Muswell Hill) oli brittiläinen voimistelija ja olympiamitalisti. Hän sai vuoden 1912 kesäolympialaisissa Tukholmassa pronssia moniottelun joukkuekilpailussa ja jäi sen yksilökilpailussa 29. sijalle. Hän osallistui myös vuoden 1920 kesäolympialaisiin Antwerpenissä, jossa hän sijoittui joukkueineen moniottelussa viidenneksi.
Bai Bureh

| Bai Bureh |
| --- | --- |
 Bai Bureh antautumisensa jälkeen 1898. Kuva löydettiin 2012, ja sen uskotaan olevan ainoa säilynyt valokuva Bai Burehista.
Henkilötiedot
Syntynyt: n. 1840 Kasseh, Brittiläinen Sierra Leone (nykyinen Kasseh, Sierra Leone)
Kuollut: 1908 Kasseh, Brittiläinen Sierra Leone
Titteli:  Kassehin heimopäällikkö
Bai Bureh (n. 1840–1908) oli sierraleonelainen heimopäällikkö, josta on tullut maan itsenäistyttyä merkittävä kansallissankari. Hän kävi lyhyen sodan Britannian siirtomaahallintoa vastaan. Britannia alisti sisämaan päällikkökunnat majaveron alaisuuteen, mistä syntyi vastustusta. Britit pitivät Bai Burehia kapinajohtajana ja käynnistivät 1898 kymmenen kuukautta kestäneen sodan hänen vangitsemikseen. Bai Bureh karkotettiin Sierra Leonesta mutta pystyi palaamaan maahan vuonna 1905.
Nuoruus

Bai Burehin isä oli merkittävä lokojen sotapäällikkö, ja hänen äitinsä oli kotoisin nykyisen Makenin lähistöltä ja kuului todennäköisesti temneihin. Bai Bureh sanoi itse haastattelussa olevansa temne, joksi häntä viitataan myös aikalaisasiakirjoissa. Osa nykykirjailijoista pitää häntä kuitenkin lokona.
Bai Burehin isä seurasi sukunsa perinteitä ja lähetti nuoren poikansa Gbendembuun sotureille tarkoitettuun kouluun. Siellä hän sai nimekseen Kebalai, joka tarkoittaa kirjaimellisesti ”se, jonka kori ei ole ikinä täysi” ja viittaa peräänantamattomaan soturiin.
Sotapäälliköstä heimopäälliköksi

Bai Burehista tuli tunnettu sotapäällikkö 1860- ja 1870-luvuilla. Hän palveli muun muassa susuhallitsijan alaisuudessa puolustaakseen oikeaoppisia islamin käytäntöjä. Bai Bureh harjoitti itse perinteisiä uskontoja, mutta myös islam vaikutti häneen suuresti.
Hänestä tuli Kassehin hallitsija vuonna 1886, ja tuolloin hän sai myös kuninkaallisen nimensä Bai Bureh. Bai on hallintovaltaan viittaava arvonimi. Bai Bureh sai asemansa sotasaavutustensa ansiosta. Kassehin päällikölle ei ollut tiedossa perinnöllistä seuraajaa, joten Bai Burehille tarjottiin paikkaa.
Päällikkönä Bai Bureh joutui vastaamaan Kassehin päällikkökunnan ja Britannian vuonna 1871 tekemän sopimuksen toteutumisesta. Sopimuksen ehtoihin kuului alueen tiestön pitäminen vapaana kauppiaille ja kaikkien päällikkökuntien riitatilanteiden jättäminen brittien hoidettavaksi. Bai Bureh oli auttanut brittejä sotapäällikkönä, ja brittihallinto vahvisti hänen asemansa 1880-luvun puolivälissä.
Ensimmäinen brittihallinnon edustaja, joka tapasi Bai Burehin, oli luultavasti matkustava asiamies George H. Garrett, joka oli ollut maaseudulla solmimassa rauhaa. Matkallaan hän tapasi Bai Burehin, joka vastusti rauhansopimusta, joka oli tehty hänen poissa ollessaan. Garrett vangitsi Bai Burehin, joka kuitenkin pakeni matkalla Freetowniin. Garrett ei uskaltanut pienen joukkonsa kanssa yrittää vangita häntä uudestaan.
Bai Burehin ja Bai Ingan välille syttyi 1888 rajariita. Siirtomaahallinto muistutti päälliköitä brittien kanssa tekemistään sopimuksista ja vakuutti, että hiljattain valittu kuvernööri James Shaw Hay tulisi ratkaisemaan riitatilanteen. Hay ehdotti Bai Burehille ja Bai Ingalle, että riidan sovittelisi kolme heimopäällikköä. Bai Bureh ilmoitti, ettei hyväksyisi päätöstä tajuttuaan päälliköiden päätöksen menevän häntä vastaan. Lopulta Bai Bureh hyväksyi ratkaisun, kun britit uhkasivat rangaista tahoa, joka rikkoisi rauhan.
Vaikka Bai Bureh joutui muutamia kertoja vaikeuksiin, hän kuitenkin tuki brittien siirtomaahallintoa. Hän oli jopa vuonna 1892 mukana auttamassa brittijoukkoja tukahduttamaan susujen kapinaa. Bureh luokiteltiin kuitenkin brittihallinnossa uppiniskaiseksi, koska hän ajoi myös omia poliittisia päämääriään.
Majaveron vastainen kapina

Britannia julisti 1896 myös Sierra Leonen sisämaan kuuluvan siirtomaihinsa. Tämä tarkoitti niin sanottua majaveroa. Bai Bureh oli yksi 24 heimopäälliköstä, jotka allekirjoittivat vetoomuksen veron peruuttamiseksi. Britit vastasivat sierraleonelaisten vastustukseen voimalla ja pidättivät, syöksivät vallasta ja kohtelivat väkivaltaisesti joitakin johtajia.
Bai Burehia epäiltiin kapinajohtajaksi. Brittihallinto käynnisti vuonna 1898 operaation hänen vangitsemisekseen, mikä aiheutti noin kymmenen kuukautta kestäneen sotatilan. Bai Bureh käytti taisteluissa sissitaktiikkaa. Hän oli oppinut brittiarmeijan taktiikan sodittuaan yhteistyössä niiden kanssa. Bai Burehin menestys innoitti muitekin liittymään taisteluihin. Briteillä oli kuitenkin täysin ylivoimainen aseistus, joten heinäkuuhun mennessä oikeastaan vain Bai Burehin joukot pystyivät vastarintaan. Kuvernööri Frederic Cardew tarjosi 100 punnan palkkiota Bai Burehista, jonka sanotaan tehneen vastatarjouksena 500 punnan palkkion Cardew’sta.
Bai Bureh ehdotti useita kertoja rauhanneuvotteluita, mutta Britannian siirtomaahallinto hylkäsi niistä monet. Lokakuussa kuvernööri Cardew’lle tuli rauhanpyyntö, kun kuninkaallinen asiamies David P. Chalmers oli Freetownissa. Cardew ei olisi suostunut tähänkään rauhaan, mutta Chalmers vaati sitä. Bai Burehin antautumisesta marraskuussa liikkuu kahta tarinaa. Toisen mukaan britit olisivat onnistuneet vangitsemaan hänet, ja toisen mukaan hän olisi tullut pensaikoista ja ilmoittanut sodan olevan ohitse.
Bai Burehia syytettiin ensin maanpetturuudesta, mutta kruunun virkamiehet pitivät sitä kuitenkin liian rankkana syytteenä. Bai Bureh ja kaksi muuta vangittua saivat tuomionsa 30. heinäkuuta 1899. Heidät karkotettiin Kultarannikolle. Bai Bureh palasi Sierra Leoneen 1905 ja sai uudelleen asemansa Kassehin päällikkönä. Hän kuoli Kassehissa 1908.
Perintö

Bai Burehista on tullut Sierra Leonen itsenäistyttyä yksi maan suurimmista kansallissankareista. Jo hänen elinaikainaan liikkui tarinoita hänen taikavoimistaan, kuten kyvystä kadota tai elää veden alla.
Bai Burehista tunnetaan vain kaksi aikalaiskuvaa, valokuva, joka löydettiin vuonna 2013, ja brittilaisen upseerin H. E. Greenin tekemä lyijykynäpiirros. Yhdysvaltain rauhanjoukoissa palvellut Gary Schulze palkkasi 1960-luvulla Sierra Leonen kansallismuseon perustajan M. C. F. Easmonin luvalla J. D. Marsh -nimisen hautamuistomerkin tekijän tekemään oikeankokoisen puuveistoksen Bai Burehista. Siitä tuli todella suosittu, ja se veti museoon tuhansia kävijöitä. Veistoksen kasvot päätyivät myös sierraleonelaiseen seteliin.
Aiheesta muualla

Kuvia tai muita tiedostoja aiheesta Bai Bureh Wikimedia Commonsissa
Brittiläisen upseerin tekemä piirros vangitusta Bai Burehista.
Blair Russel

Blair Russel
Blair Russel (17 syyskuuta, 1880 - 7 joulukuuta, 1961) oli kanadalainen jääkiekkoilija, joka pelasi hyökkääjänä Montreal Victoriasissa.
Blair syntyi Montrealissa Quebecissä. Hän auttoi Victoriasin useisiin Stanley Cupin voittoihin. Hänet valittiin Hockey Hall of Fameen 1965.
Aiheesta muualla

http://www.legendsofhockey.net/LegendsOfHockey/jsp/LegendsMember.jsp?type=Player&mem=P196509&list=ByName#photo
Balance of Power (yhtye)

Balance of Power on brittiläinen melodista, progressiivista metallia soittava yhtye, joka perustettiin 1995.
Jäsenet

Corey Brown – laulu
Pete Southern – kitarat
Tony Ritchie – basso
Lionel Hicks – rummut
Jäsenet > Entiset jäsenet

Ivan Gunn – koskettimet (1995–1998)
Bill Yates – kitara (1995–2001)
Paul Curtis – kitara (1995–1997)
Tony Ritchie – laulu (1995–1997)
Lance King – laulu (1997–2002)
Chris Dale – basso (1995–1998)
John K – laulu (2003–2004)
Diskografia

When The World Falls Down (1997)
Book of Secrets (1998)
Ten More Tales of Grand Illusion (1999)
Perfect Balance (2001)
Heathen Machine (2003)
Heathenology (2005)
Fresh from the Abyss (2024)
Busiris (Memfites)

| Busiris> Βούσιρις 𓉐𓏤𓍟𓁻𓀭 |
| --- | --- |
 Busiriin hauta-aluetta pyramideineen (Abusirin pyramidit), taustalla häämöttävät myös Gizan pyramidit.
Sijainti
 Busiris
Koordinaatit:  29°53′46″N, 31°12′13″E
Valtio:  Egypti
Paikkakunta:  Abu Sir (Abusir), Al Badrashin, Al-Giza
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Memfites, Heptanomis, Egypti
Aiheesta muualla
  Busiris Commonsissa 
Infobox OKVirheellinen NIMI-arvo: 
Busiris (m.kreik. Βούσιρις, Būsiris tai Bousiris, lat. Busiris) eli Per-Usir (egypt. 𓉐𓏤𓍟𓁻𓀭, Pr-Wsjr, kopt. Ⲃⲟⲩⲥⲓⲣⲓ, Busiri) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Memfiteen nomokseen. Nykyisin paikka tunnetaan nimellä Abu Sir (Abusir).
Enemakhetin patsas Busiriista keskivaltakunnan ajalta.
Busiris sijaitsi hyvin lähellä Memfiin kaupunkia ja suuria pyramideja, käytännössä Memfiin laajan hauta-alueen toisella laidalla. Alueella sijaitsevat muun muassa niin kutsutut Abusirin pyramidit. Alueen löytöihin lukeutuu myös lukuisia muita hautoja esineineen. Myöhäisimmät haudat ovat Ptolemaiosten ajalta. Kaupungin alkuperäinen egyptinkielinen nimi Per-Uris tarkoittaa ”Osiriksen taloa”. Kaupungin asukkaasta käytettiin etnonyymiä Būsiritēs (Βουσιρίτης).
Memfiteen Busirista ei tule sekoittaa Egyptin muihin Busiris-nimisiin kaupunkeihin.
Aiheesta muualla

Kuvia tai muita tiedostoja aiheesta Busiris Wikimedia Commonsissa
Betsaida

Betsaida
Betsaida oli Raamatussa mainittu kalastajakylä, joka sijaitsi Galileassa Genesaretinjärven koillisrannalla, Jordan-joen itäpuolella, lähellä Kapernaumia. Sieltä olivat Johanneksen evankeliumin mukaan kotoisin apostolit Pietari, Andreas ja Filippus.
Rauniot ovat nykyisin osittain veden alla, mutta niistä on löytynyt jälkiä roomalaisajalta arabivalloituksiin asti. Vuonna 1982 sieltä löydettiin 24 metriä pitkä aallonmurtaja, ja siellä uskotaan olleen jo Jeesuksen aikoihin satama. Genesaretinjärven pohjasta on myös löydetty Jeesuksen aikaisen puuveneen jäännökset. Vene oli noin kahdeksan metriä pitkä ja hieman yli kaksi metriä leveä, mutta siihen arvellaan mahtuneen noin 15 miestä.
Aiheesta muualla

Wikimedia Commonsissa on kuvia tai muita tiedostoja aiheesta .
Betsaida suomenkielisessä Raamatussa
Chandrayaan-2

| Chandrayaan-2 |
| --- | --- |
 Chandrayaan-2 piirros.
Organisaatio:  ISRO
Tehtävätyyppi:  Kiertolais- ja laskeutujaluotain
Kohde:  Kuu
Laukaisu:  22. heinäkuuta 2019 Satish Dhawan Space Centre Second Launch Pad, Intia
Laukaisualus:  GSLV Mk III
Kohteessa:  Satelliitti 20. elokuuta 2019
Massa:  laukaisumassa 3 850 kg
Teho:  Orbiter: 1 kW, Vikram 650 W, Pragyan 50 W
Aiheesta muualla
Virallinen sivusto
COSPAR ID::  2019-042A
Chandrayaan-2 (hindiksi चंद्रयान, sanskriitista chandra 'Kuu', yaan 'alus') on Intian toinen kuuluotain. Se laukaistiin 22. heinäkuuta 2019. Luotaimen kiertorataosa asettui 20. elokuuta 2019 Kuuta kiertävälle radalle. Pehmeää laskeutumista yrittänyt laskeutuja Vikram osa tuhoutui törmäyksessä ilmeisesti laskeutumisen loppuvaiheessa tapahtuneen anomalian vuoksi. Laskeutujan kyydissä oli kulkija Pragyan.
Historia

Intia suunnitteli alun perin Venäjän avaruusjärjestön kanssa yhteistä Chandrayaan-2-kuuhanketta vuodeksi 2010. Elokuussa 2009 ISRO ilmoitti kuuluotaimen suunnittelun olevan valmis ja läpäisseen intialais-venäläisen suunnittelukatselmuksen. Vuonna 2007 Intia ja Venäjä sopivat teknisestä yhteistyöstä tämän avaruusluotaimen suunnittelussa. Vuoden 2009 lopussa Intian tiede- ja teknologiaministeri Prithviraj Chavan ilmoitti aluksen kuljettavan kuuta kiertävän aluksen, laskeutujan ja kuuajokin. Tämän lennon toteutus siirtyi ensin vuoden 2013 alkuun. Vuoden 2012 keväällä ilmoitettiin, että laukaisu lykkääntyy edelleen vuodesta 2014 eteenpäin Intian kehittäessä raskasta kantorakettia. Laukaisu tapahtui lopulta 2019.
Aiheesta muualla

Wikimedia Commonsissa on kuvia tai muita tiedostoja aiheesta .
GSLV-Mk III - M1 / Chandrayaan-2 Mission (Arkistoitu – Internet Archive) - Isro
Blind Hate

| Blind Hate - Sokea viha> Blind Hate, Line of Fire: The Morris Dees Story |
| --- | --- |

Ohjaaja:  John Korty
Käsikirjoittaja:   James G. Hirsch  Charles Rosin 
Perustuu:  Morris Deesin elämään
Tuottaja:  Hal Galli
Säveltäjä:   Billy Goldenberg  Arthur B. Rubinstein 
Leikkaaja:  Jim Oliver
Pääosat:   Corbin Bernsen  Jenny Lewis 
Valmistustiedot
Valmistusmaa:  Yhdysvallat
Tuotantoyhtiö:   BoJames Entertainment  Papazian-Hirsch Entertainment International 
Ensi-ilta:  1990
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Sokea viha on vuonna 1990 ensi-iltansa saanut John Kortyn ohjaama yhdysvaltalainen elokuva.
Se kertoo ihmisoikeusasianajaja Morris Deesin tarinan.
Carol Yager

Carol Yager (1960–1994) on painavin koskaan elänyt nainen. Yhdysvaltalainen Yager painoi kuollessaan 34-vuotiaana vuonna 1994 noin 540 kilogrammaa (1 200 paunaa), mutta eräiden arvioiden mukaan hänen painonsa oli enimmillään jopa 727 kg (1 600 paunaa). Yagerin kertomuksen mukaan hän alkoi tietoisesti lihottaa itseään jo lapsena välttääkseen perhetuttavan seksuaalista häirintää.
Yager ei kyennyt seisomaan tai kävelemään, koska hänen lihaksensa eivät olleet riittävän vahvat kannattelemaan ruumiin painoa. Hän myös kärsi valtavan painonsa vuoksi cellulitiksesta, eli hänen ihonsa repeili, koska se ei kestänyt valtavan massan aiheuttamaa painetta. Yager joutui sairaalaan vuonna 1993, missä hänet määrättiin tiukalle dieetille. Yager onnistuikin pudottamaan painoaan lyhyessä ajassa 230 kg. Pudotetusta painosta suurin osa oli kuitenkin nestettä, joten hänen painonsa palasi ennalleen pian sairaalasta poispääsyn jälkeen.
Aiheesta muualla

The World's Heaviest People: http://www.dimensionsmagazine.com/dimtext/kjn/people/heaviest.htm (Arkistoitu – Internet Archive)
Berman

Berman on muun muassa seuraavien henkilöiden sukunimi:
Adolf Berman (1906–1978), puolalais-israelilainen poliitikko, sosialisti ja sionisti
Barbara Berman, Barbara Barrie (s. 1931), yhdysvaltalainen näyttelijä ja kirjailija
Bart Berman (s. 1938), alankomaalais-israelilainen pianisti ja säveltäjä
Boris Berman (s. 1948), venäläinen pianisti ja musiikkipedagogi
Jakub Berman (1901–1984), puolalainen kommunistipoliitikko
Janina Berman (s. 1945), suomalainen näyttelijä
Karel Berman (1919–1995), tšekkiläinen säveltäjä ja oopperalaulaja
Lazar Berman (1930–2005), venäläinen pianisti
Lyle Berman (s. 1941), yhdysvaltalainen liikemies ja pokerinpelaaja
Natalio Berman (1908–1957), chileläinen poliitikko, sosialisti ja sionisti
Pandro S. Berman (1905–1996), yhdysvaltalainen elokuvatuottaja ja -leikkaaja
Pavel Berman (s. 1970), venäläinen viulisti ja kapellimestari
Thijs Berman (s. 1957), alankomaalainen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Borovitskajan metroasema

| Borovitskaja (Боровицкая) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.7511°N, 37.6072°E
Paikkakunta:  Moskova, Venäjä
Avattu:  23. tammikuuta 1986
Rakenne
Tyyppi:  tunneliasema
Borovitskaja (ven. Боровицкая) on yksi Moskovan metron asemista. Se avattiin 23. tammikuuta 1986.
Borovo Selo

| Borovo Borovo Selo, serb>  Борово |
| --- | --- |


 Borovo
 Koordinaatit: 45°23′N, 18°58′E 
Valtio:  Kroatia
Alue:  Podunavlje
Piirikunta:  Vukovar-Syrmia
Hallinto:  
 – Pormestari:  Zoran Baćanović
Pinta-ala:  
 – Kokonaispinta-ala:  28,3 km²
Väkiluku (2017)  (arvio):  4 303
 – Väestötiheys:  152,1 as./km²
Aikavyöhyke:  UTC+1
 – Kesäaika:  UTC+2
Postinumero:  32227 Borovo
Suuntanumero(t):  (+385) 32
 
 http://www.opcina-borovo.hr 
Infobox OKVirheellinen NIMI-arvo: 
Borovo (serb. Борово, tunnetaan myös nimellä Borovo Selo) on kylä ja samanniminen kunta Vukovar-Syrmian piirikunnassa Kroatiassa. Vuoden 2017 arvion mukaan siellä asui 4 303 asukasta. Kylä on tunnettu siellä tapahtuneesta Borovo Selon välikohtauksesta.
Avain

Mekaanisia avaimia
Sähkölukon avain
Avain on väline, jolla avataan lukko. Se on tavallisesti erikoismuotoiltu hammastettu metallilevy tai -sauva. Avaimen kääntäminen lukossa aiheuttaa lukon salvan avautumisen. Lukoissa on usein myös erilaisia haittoja, jotka estävät lukkoa aukeamasta väärän muotoisella avaimella. Toisistaan eroavia haittayhdistelmiä kutsutaan sarjoituksiksi. Jotkut lukot ovat uudelleensarjoitettavissa, jolloin lukkoja ei tarvitse kokonaan vaihtaa avaimen tai avaimen kuvan päädyttyä vääriin käsiin. Kerrostaloihin ja julkisiin rakennuksiin asennetuissa lukoissa on joskus tavallisen sarjoituksen lisäksi toinen sarjoitus, joka mahdollistaa kaikkien talon lukkojen avaamisen lukkokohtaisten avainten lisäksi talokohtaisella yleisavaimella.
Avaintyypit

Eri lukkomalleihin käytetään yleensä eri avaimia. Yleisiä kodin lukkojen avainten tyyppejä ovat Suomessa muun muassa Abloy Classic, Profile, Exec ja Sento. Suomessa käytetään myös Protec-avaimia ja -lukkoja, mutta lähinnä liikeyrityksissä. Ulkomailla käytössä on Abloy Disklock Pro, jonka avain muistuttaa Protecia. Toinen tunnettu avainmerkki on Boda, jota ei enää valmisteta.
Avainten valmistaminen

Jotkut teollisuusavaimet ovat malliltaan ja sarjoituksiltaan niin yleisesti käytettyjä, että niitä voidaan valmistaa ja myydään massatuotantona. Massatuotetut avaimet ovat edullisia, mutta turvattomia sillä ne ovat lähtökohtaisesti kenen tahansa hankittavissa. Astetta paremmin suojatuissa tuotteissa tehdasvalmisteisia avaimia saatetaan tuottaa useilla eri sarjoituksilla. Tämä parantaa turvallisuutta, mutta tällaisten avainten turvallisuus riippuu pitkälti siitä, miten paljon eri sarjoituksia on ja miten helppo lukosta on päätellä siihen sopiva sarjoitus. Jossain lukoissa on merkintöjä, joista niihin sopiva avain voidaan hankkia. Joskus tällaiset merkinnät ovat erillisellä kortilla, joka mahdollistaa niiden säilyttämisen turvallisessa paikassa.
Tehdasvalmisteisia avaimia parempaan turvallisuuteen päästään, kun lukko sarjoitetaan uudelleen jälkikäteen, jolloin lukon sarjoitus on vain muutaman ihmisen tiedossa.
Uudelleensarjoitettavissa olevien lukkojen avaimet valmistetaan yleensä kaksivaiheisesti. Ensin massatuotantona valmistetaan suuria määriä avainaihioita, maksimiavaimia, jotka sopivat tiettyyn lukkomalliin, mutta eivät avaa ainuttakaan käytössä olevista lukoista. Varsinaiset avaimet valmistetaan jälkikäteen poistamalla avainaihioista materiaalia siten, että avain sopii tietyn käytössä olevan lukon sarjoitukseen. Yksinkertaisimmillaan avainaihio voidaan työstää avaimeksi poistamalla aihiosta materiaalia metalliviilan avulla. Nykyään tiettyyn sarjoitukseen sopivia avaimia voidaan myös tulostaa yksivaiheisesti, jolloin erillisiä avainaihioita ei välttämättä tarvita.
Avainten valmistusta pyritään kontrolloimaan rajoittamalla sopivien avainaihioiden saatavuutta. Avainaihioihin saatetaan esimerkiksi lisätä liikkuvia osia, jotka vaikeuttavat avainaihioiden valmistusta. Lisäksi avainaihiot saattavat sisältää lukon sarjoitukseen liittymättömiä kontrollihammastuksia, joilla voidaan rajoittaa avainaihioiden yhteensopivuutta muutoin yhteensopivien lukkojen välillä. Avainaihioiden erityispiirteitä voidaan myös suojata patenteilla, jolla pyritään estämään avainaihioiden kaupallinen saatavuus kolmansilta osapuolilta. Aihioiden tuotanto kuitenkin vapautuu tuotantoa rajoittaneen mallisuojan tai patentin rauettua.
Avainten valmistaminen > Luurankoavaimet

Luurankoavaimet toimivat vain hyvin alkeellisten lukkojen kanssa.
Avainten valmistaminen > Kokeiluavaimet

Kokeiluavaimia käytetään tyypillisesti alkeellisiin lukkoihin, joiden sarjoitukset ovat niin yksinkertaisia, että ne aukeavat yhdellä muutamasta eri avaimesta. Kokeiluavainnippu sisältää muutamia avaimia, jotka yhdessä avaavat kaikki tai suurimman osan saman mallisista lukoista. Kokeiluavaimia voidaan joskus valmistaa myös edistyneemmille lukoille, mutta kokeiltavien avainten määrä saattaa kasvaa helposti suureksi siirryttäessä alkeellisista lukoista astetta monimutkaisempiin lukkoihin.
Avainten valmistaminen > Ravisteluavaimet

Ravisteluavaimia käytetään melko alkeellisiin lukkoihin, joiden avaamiseen kuitenkin tarvittaisiin melko suuri määrä kokeiluavaimia.
Avainten valmistaminen > Töytäisyavaimet

Töytäisyavaimilla pyritään hyppyyttämään lukon osia väliaikaisesti pois paikaltaan, jotta lukko saataisiin tällä välin avattua.
Avainten valmistaminen > Kampatiirikat

Kampatiirikat muistuttavat enemmän valeavaimia, kuin tiirikointivälineitä, mutta niiden käyttö vaatii silti jonkin verran harjoittelua.